rlitschk/wikidir huggingface dataset:
f p5 S Lechquällegebirg isch e chlaini Gebirgsgruppe vu dr Nerdlige Chalchalpe in dr Oschtalpe. S lyt zganz im eschtrychische Bundesland Vorarlberg un umfasst dr Oberlauf vum Lech mit syne Quällbäch in ere Huefyyseform un au s ober Groß Walserdal. Vu dr Alpestadt Bludaz verlauft d Gränze im Side an dr Alfenz im Kloschtertal lang bis zum Flexepass. Vu dert uus verlauft si im Oschte wyter am Zürsbach lang, wu z Lech in dr Fluss Lech mindet, bis zur Yymindig vum Krumbach. Dr Krumbach fiert d Gränze im Norde ufezues bis zum Hochtannbergpass. Vu dertgoht d Gränze am Seebach lang iber Schröcke un wyter an dr Bregazer Ach lang bis uf Au un zur Yymindig vum Argebach, derno dr Argebach duruuf bis churz vor Damüls un wyter am Faschinabach lang im Weschte bis zum Faschinajoch. Vu dert uus goht s aabe ins Groß Walserdal un an dr Lutz lang bis zue dr Yymindig in d Ill, wu zurg zue dr Alfenzmindig z Bludaz fiert. Dr Flexepass verbindet s Lechquällegebirg mit dr Lechtaler Alpe. Dr Hochtannbergpass bildet d Verbindig zue dr Allgaier Alpe un s Faschinajoch d Verbindig zum Bregazerwaldgebirg. Wichtig fir d Definition un d Umgränzig vum Lechquällegebirg isch dr
Dr Daniel Gutmann (* 1965 z Fryburg) isch e dytsche Hailpraktiker fir Psichotherapy un Yoga-Lehrer. Dr Gutmann isch im Minschterdal ufgwagse. No dr Schuel het er an dr Uniwersitet Mainz studiert. Noch em Abschluss het er as Schurnalischt un freie Mitarbaiter in verschidene psichotherapeutische un psichiatrische Praxe gschafft. Syter 2010 isch er as „Heilpraktiker für Psychotherapie (HPP)“ noch em Heilpraktikergesetz zuegloo. 2011 un 2012 het er an dr Eurasia-Med-Akademy Uusbildige gmacht zum ayurvedischen Grundlagewisse un zur ayurvedische Ernährigstherapy gmacht. Noch ere Uusbildig an d Europäische Akademy fir Ayurveda schafft er syter 2013 derzue au as Yoga-Lehrer. As Hailpraktiker fir Psychotherapy schafft er vor allem no dr diefepsichologisch fundierte Psichotherapy, derzue aber au no dr Verhaltestherapy un dr Psichoanalys. Näbe sym Beruef schrybt er Gedicht un Gschichte. Anne 1988 het er dr „Literaturförderpreis für junge Autorinnen und Autoren“ vu dr Stadt Mainz gwunne, 1990 en Anerkännigsbryys bim „10. Internationale Jungautore-Wettbewärb“ vu dr Regensburger Schriftstellergruppe International un 1997 e 2. Bryys bim Heidelberger Wettbewärb „Poetensitz“ vu dr Literaturzytschrift Passagen. Zeitschrift für Literatur und Kunst. Im Johr 2018 het er mit em alemannische Gedicht „S duurt jo jetzt nümme so lang“ bim Dialäktwettbewärb Lohrer Mure dr zweet Blatz in dr Kategory Lyrik gwunne
Dr Andreas Herczog (* 11. Februar 1947 z Budapest; † 12. Septämber 2021; haimetberäächtigt z Lieschtel) isch e Schwyzer Bolitiker (POCH, SP). Är isch vu 1979 bis 1999 fir dr Kanton Züri Mitglid vum Nazionaalroot gsii. Dr Herczog isch ane 1956 ase Chind as Ungarnflichtling in d Schwyz chuu. Är het an dr ETH Züri Architäktuur studiert. Sy bolitischi Karriere het dr Herczog ane 1968 in dr SP aagfange, isch aber noi im nämlige Joor in d POCH iiberdrätte. Är isch 1974 in Gmairoot vu dr Stadt Züri gweelot woore; 1978 isch er doodrus zurgdrätte. 1975 isch er in Kantoonsroot vum Kantoon Züri gweelt woore, aber 1979 nimi widergweelt woore. Derfiir isch er e halb Joor speeter in Nazionaalroot gweelt woore, wun er fir zwanzg Joor Mitgliid bliiben isch. No dr Ufleesig vu dr POCH isch er ane 1991 zur SP retuurgcheert. Bi dr Waale 1999 isch er nimi aadrätte. Brivaat het er e Architäktuurbiro ghaa. E stedteboulige Bionier isch er bi dr Iiberbouig vum friejere Staifels-Areaal im Ziircher Stadtchrais 5 gsii, wun er zaigt het, wie me e Fabriggareaal in e Kumpläx vu Woonige, Biro un Reschtaurant cha verwandle – dää isch 2002 ufgange. Andreas Herczog uf dr Websyte
ff D Lechtaler Alpe sin e Gebirgsgruppe vu dr Nerdlige Chalchalpe un mit ere Flechi vu fascht 1000 km² di grescht Gruppe dervu. Si lige im weschtlige Eschtrych vor allem im Bundesland Tirol un, zue me chlaine Dail, z Vorarlberg. D Gipfel vu dr Lechtaler Alpe sin di hegschte vu dr Nerdlige Chalchalpe, dr ainzig Dreidöuserder vu däne, isch do (Parseierspitze mit 3.036 m ü. A.). Alpeverainshitte un Hechewäg mache s megli s Gebirg in e baar Däg z durwandere, wäge däm isch d Gebirgsgruppe ne gärn gschetzt Wanderbiet. Ainewäg sin d Lechtaler Alpe im Verglych zue ne baar andere Gebirgsgruppe vu dr Nerdlige Chalchalpe, zem Byschpel dr Allgaier Alpe, turistisch weniger ufgschlosse un hänwäge däm an vyl Ort no ne urspringligere Karakter. D Lechtaler Alpe sin e Chettegebirg mit eme uusbregte Hauptchamm un rych verzwygte, lange Sytechämm. Si sin rund 70 km lang un im Durschnitt 20 km brait. Tipisch isch e vylfältig Ufböu vu dr Gschtai, wu vylmol uf chlaine Ruum wägslet, in dr Hauptsach us Sedimäntgschtaimit em seli abwägsligsryche Landschaftsbild. Wichtigschte Gipfelbildner isch dr Hauptdolomit, wu fir vylmol bruchigi, stark zerglidereti un schuttrychi Bärg sorgt (z. B. Dremelspitze, Leiterspitze, Vorderseespitze, Vallesinspitze). Wichtig isch au dr Fläckemergel mit
Dr Reiner Kirsten (burgerlige Name: Reiner Jäkle, * 16. Septämber 1969 z Elzach) isch e dytsche Sänger vu volksdimlige Schlager un Moderator. Är isch dr jingscht Suhn vum Musiker-Eebaar Jäkle, wu zäme mit ire segs Chinder syt dr 1970er Johr as Schwarzwaldfamilie Jäkle ufdrätten isch. Dr Kirsten isch zäme mit syne fimf Gschwischtrig z Oberprechtal ufgwagse. Mit syre Familie isch er scho mit fimf Johr as Schlagzyger uf dr Bihni gstande. Är het Akkordeon glehrt un het Gsangsunterricht gnuu. No dr Schuelzyt het er zerscht Telekommunikationstächniker glehrt. Bis in d 1980er Johr het er mit syre Schwarzwaldfamilie Jäkle fimf Albe vereffetligt. Anne 1995 isch sy erscht Soloalbum uusechuu (Schmetterlinge im Regen), wun er große Erfolg mit ghaa het. Syterhär widmet si dr Kirsten ganz dr Karriere as Sänger. 1996 isch er mit em Lied Der Schäfer von Monte Castello fir d Schwyz bim Grand Prix der Volksmusik derby gsii un isch uf dr 6. Blatz chuu. Är het derno Ufdritt ghaa bi dr ZDF Superhitparade (1997, 1998, 1999 un 2000) un bi andere volksdimlige Sändige, wie zem Byschpel dr Schlagerparade der Volksmusik. 1999 isch dr Reiner Kirsten bim Grand Prix der Volksmusik 1999 fir Dytschland mit Wir leben, wir lieben
Dr Angelo Abisso (* 17. Janner 1883 z’ Sciacca, Sizilia; † 7. März 1950 z’ Rom) ìsch a itàlianischer Rachtsànwàlt, Schtààtsànwàlt un Politiker gsìì. Ìm Keenigraich Itàlia ìsch’r Àbgoordnet’r un Senàtoor gsìì. Dr Abisso-n-ìsch ànna 1883 z’ Sciacca uf d’ Walt kumma, ìn dr Prowìnz vun Agrigento, wo-n-ìn dara Zitt „Prowìnz vu Girgenti“ ghaissa hàt. Ar hàt a Hoochschüalàbschluss vu Racht ìn dr Üniwärsiteet vu Neàpel bikumma. Ar ìsch z’äärscht Schtroofànwàlt gsìì, un drnooh Schtààtsànwàlt so wia Minìschteriàlbeàmter ìm Ìnnaminìschterium un ìm Minìschterium fìr dr Tìefbàui. Ànna 1913 hàt ma-n-ìhn ìn d’ Àbgoordnetakàmmer gwählt, ìm Wàhlbezirk vu Sciacca un Girgenti. Àm And vum Äärschta Waltkriag hàt’r ìn dr Prowìnz vun Agrigento Veraina vu Veteràner grìnda un hàt d’ Veteràner unterschtìtzt, wu sa vum Schtààt Groossgrundbsìtzer wälla bikumma han. Ìn da folgenda Wahl vu 1919 un 1924 ìsch’r nochamol àls Àbgoordnet’r gwählt worra. Ìm Joohr 1929 hàt ma dr Abisso àls Senàtoor vum Keenigraich ärnännt. Dr Abisso-n-ìsch Befìrworter vu’ma àuitoritäära Schtààt gsìì un hàt d’ Ärìnnerung vum Francesco Crispi vertaidigt, em kràftvolla Presidànt vum Minìschterroot vum Keenigraich àm Ànd vum 19. Joohrhundert, wu-n-’r vun ainiga Lìnksabgoordnet’r kritisiart worra-n-ìsch. Dr Abisso hàt àui dr Àuitoritàrischmus befìrwortet, fìr d’ sizilànischa Mafia bekampfa. Ìm
Dr John Walter Cranford (* 28. Jüüli 1859 bii Grove Hill, Clarke County, Alabama; † 3. März 1899 z’ Washington, D.C.) ìsch a àmerikànischer Jurischt un Politiker vu dr Demokràtischa Pàrtäi gsìì. Ar ìsch Mìtglìed vum Senàt vum Texas gsìì un hàt vu 1897 bis 1899 dr Bundesschtààt Texas ìm Represantàntahüss vu da Verainigta Schtààta vertratta. Dr John Walter Cranford ìsch ànna 1859 ìm Clarke County-n-ìm Bundesschtààt Alabama-n-uff d’ Walt kumma, àls Suhn vum Dr. James H. Cranford un vu dr Caroline Cranford, geborena Bettis. Siina Fàmìlia hàt vu Schottlànd un Irlànd gschtàmmt. Dr John ìsch z’äärscht ìn d’ äffentliga Schüala vu siinera Haimet gànga. Noh-n-em And vum Sezessioonskriag ìm Joohr 1865 ìsch’r mìt siina Ältra uffs Hopkins County ìm Nordoschta vum Texas gwàndelt. Doo ìsch’r eewafàlls ìn d’ äffentliga Schüala gànga, un hàt drzüa Prìwààtunterrìchta ghàà. Wu-n-’r noch a Büa gsìì-n-ìsch, ìsch siina Müatter ànna 1865 gschtoorwa, àlso ìsch’r bii sim Vàtter uffgwàcksa. Wänn’r driizehn Joohra àlt gsìì-n-ìsch, ìsch àwwer àui dr Vàtter gschtoorwa. Fìr siina Schtudia zàhla hàt dr John Cranford ìn verschìedena Betriiwer müassa schàffa. Ar hàt Racht z’ Fort Worth un Sulphur Springs gschtudiart un ìsch ànna 1880 àls Rachtsànwàlt züaglooh worra. Ar hàt a Ànwàltsbüroo
fff f1 p5 D Sesvennagruppe isch e Gebirgsgruppe in dr zäntrale Oschtalpe. Aadail hän d Länder Eschtrych mit em Bundesland Tirol, d Schwyz mit em Kanton Graubünde un Italie mit dr Provinz Sidtirol. Rund zwai Drittel vu dr Untergruppe sin uf em Schwyzer Staatsbiet, un wäre dert Region Unterengadin-Münschtertal oder au Münschtertaler Alpe gnännt. Nume ne chlaine Ecke im Nordoschte bi Nauders isch z Eschtrych. Dr Name vu dr Untergruppe, iri Definition as Untergruppe vu dr Zäntralalpe vu dr Oschtalpe un iri Umgränzig orientiere si an dr AVE, wo no orografische Kriterie definiert: Im Norde un Weschte bildet dr Inn (Unterengadin) d Gränze vum Finstermünzpass (zwische Pfunds un Nauders) duruuf ibier Susch zur Silvretta Der Inn vu Susch bis Zernez zue dr Albula-Alpe Im Sidweschte zur Ortlergruppe un dr Livignio-Alpe bilde s Val da Spöl, s Val Ova dal Fuorn un s Val Müstair d Gränze. Baidi Däler wäre dur dr Ofepass mitenander verbunde. S Münschtertal fiert de Gränze im Side bis in Vinschgau bi Glurns. Dr Ofenpass stellt d Verbindig vu dr Sesvennagruppe mit dr Ortler-Alpe här. Zwische Glurns un em Finschtermünzpass bildet s Obervinschgau mit em Reschenpass d Gränze im Oschte. Dr Reschenpass verbindet d Sesvennagruppe mit dr
fffff p1 p5 D Monte Leone-Sankt Gotthard-Alpe sin noch em Vorschlag zue dr Yydailig vu dr Alpe noch em Sergio Marazzi (SOIUSA) d Untersektion 10.I vu dr Lepontinische Alpe. Dr hegscht Bärg isch dr Monte Leone (3'552 m ü. M.). Si lige z Italie (Region Piemont) un in dr Schwyz in dr Kanten Tessin, Wallis, Üri un Graubünde). Dr Name chunnt vu syne boode wichtigschte Gebirgsgruppe Monte Leone un Gotthardmassiv. D Monte Leone-Sankt Gotthard-Alpe gränze: im Nordweschte an d Bärner Alpe (Dail vu dr Bärner Alpe i. w. S.), drännt dur Goms un Rhone im Norde an d Ürner Alpe (Dail vu dr Bärner Alpe i. w. S.), abgränzt dur Furkapass, Garschen, Ursern un Furkareuss im Nordoschte an d Ürner-Glarner Alpe (Dail vu dr Glarner Alpe i. w. S.), drännt dur Oberalpriiss, Oberalppass un Vorderrhy im Oschte an d Adula-Alpe abgränzt dur s Val Medel, dr Lukmanierpass, St. Maria-Dal un Blenio-Dal im Side an d Tessiner un Verbanosee-Alpe drännt (vu West no Oscht) dur Antigorio-Dal, Pomat-Dal, San Giacomo-Pass, Bedretto-Dal un s Leventina-Dal im Sidweschte an d Mischabel un Wiissmies (Dail vu dr Walliser Alpe), abgränzt dur Taverbach, Simplonpass, Chrummbach, Gondoschlucht un Divedro-Tal D Monte Leone-Sankt Gotthard-Alpe wäre in 2 Supergruppe
Dr Daniel Edward Garrett (* 28. Àwrìl 1869 bii Springfield, Tennessee; † 13. Dezamber 1932 z’ Washington, D.C.) ìsch a àmerikànischer Jurischt un Politiker vu dr Demokràtischa Pàrtäi gsìì. Vu 1913 bis 1932 hàt’r mehrmols dr Bundesschtààt Texas ìm Represantàntahüss vu da Verainigta Schtààta vertratta. Dr Daniel Garrett ìsch ànna 1869 bii Springfield, ìm Robertson County ìm Bundesschtààt Tennessee-n-uff d’ Walt kumma, àls Suhn vum Edward C. un vu dr Susan Olive Garrett geborena Haddox. Ar ìsch ìn d’ äffentliga Schüala vu siinera Haimet gànga. Ar hàt drnooh Racht gschtudiart un ìsch ànna 1893 àls Rachtsànwàlt züaglooh worra. Àls Ànwàlt hàt’r z’äärscht ìn Springfield gschàfft. Gliichzittig hàt’r siina politischa Kàrriar ààgfànga, àls Mìtglìed vu dr Demokràtischa Pàrtäi. Vu 1892 bis 1896 ìsch’r Àbgoordneter ìm Represantàntahüss vum Tennessee gsìì. Drzüa ìsch’r vu 1902 bis 1905 Mìtglìed vum Schtààtssenàt gsìì. Ìm Joohr 1905 ìsch’r uff Houston ìm Texas gwàndelt, wu-n-’r àls Ànwàlt gschàfft hàt. Bii da Kongrasswàhla vu 1912 ìsch dr Garrett àls àmerikànischer Represantànt gwählt worra, ìm 17. Wàhlbezirk vum Texas, wo ma grààd ärschtällt ghàà hàt. Ìm Represantàntahüss ìsch’r àb’m 4. März 1913 gsassa. Ìm Joohr 1914 hàt ma-n-ìhn nìtt bschdaatigt, àlso hàt’r àm 3. März 1915 dr Kongrass müassa
Dr Conrad-Ferdinand-Meyer-Bryys isch er Kulturferderigsbyys, wu vu dr Conrad Ferdinand Meyer-Stiftig im Gedänke an dr Conrad Ferdinand Meyer syter anne 1937 all Johr an maximal drei bildendi Chinschtler*ne, Schriftsteller*ne oder Wisseschaftler*ne vergee wird, wu in irgendaire ängere Bezieig zum Kanton Züri stehn. Dr Bryys isch mit je 20.000 CHF pro Bryysdreeger*i dotiert (Stand 2021). D Mitglider vum Stiftigsrot dien d Ferderbryys in aller Regle no Vorschleg vu dr Inschtituzione vergee, wu no dr Statute s Rächt derzue hän. D Camilla Meyer (1879–1936), e Dochter vum C. F. Meyer, het in irem Teschtamänt verfiegt, ass e Conrad Ferdinand Meyer Stiftig grindet wird. Die het si 1937 as gmainnitzigi Yyrichtig mit eme Stiftigskapital vu 300'000 Franken etabliert. Si het syterher jingeri Lyt us dr Beraich Wisseschaft un Chunscht uuszaichnet. Ab 1999 hän di gringe Zinsertreg no dr Deckig vu dr Cheschte fir Bank, Buechhaltig, Revision un Ufsicht kai Bryysvergabe me erlaubt. Dr Stiftigsrot het derno bi dr kantonale Ufsicht em Aadrag Umwandlig in e Verbruuchsstiftig gstellt, wu 20914 gnähmigt woren isch. Dodermit het mer d Ferderig vu begabtem Nowugs wider chenne ufnee. 1937: Hermann Hiltbrunner 1938: Emil Gerber 1939: Max Frisch 1940: Albert Ehrismann 1941: Ernst Kappeler 1942: Paul Adolf Brenner 1943:
D Julia Weber (* 1983 z Moshi, Tansania) isch e Schwyzer Schriftstelleri. D Julia Weber isch anne 1983 z Moshi, Tansania uf d Wält chuu, wu iri Eltere ne Farm pachtet un Safari organisiert ghaa hän. Anne 1985 isch d Familie uf Züri retuurchuu, wu d Eltere hite ne Biofachhandel hän. No dr Schuel het d Julia Weber Fotofachaagstellti gleert. Si het d Erwagsenematura gmacht un derno vu 2009 bis 2012 literarisch Schrybe am Schwyzerische Literaturinschtitut z Biel studiert. D Julia Weber läbt mit irem Mann, em dytsche Schriftsteller Heinz Helle, un dr zwai gmainsame Chinder z Züri. Anne 2012 het si dr Literaturdienst grindet, wu si literarischi Dokumäntazione, tippt uf ere Hermes Baby, zue Aaläss wie Hochzyte oder Geburtstagsfyre aabietet. Mit dr Gianna Molinari het si d Chunschtakzionsgruppe Literatur für das, was passiert grindet, wu si mit andere Autorne un Autore zämedue het, go mit irem schrybe Mänsche uf dr Flucht hälfe. S Projäkt het 2016 e Anerkännigsgab vu dr Stadt Züri in Hechi vu 10'000 Franke iberchuu. 2017 isch s Julia Webers Debütroman Immer ist alles schön im Limmat Verlag uusechuu. Im nämlige Johr het dr Roman dr internazional Franz-Tumler-Literaturbryys iberchuu un isch derzue au fir dr Klaus-Michael
Dr Joe Henry Eagle (* 23. Janner 1870 z’ Tompkinsville, Monroe County, Kentucky; † 10. Janner 1963 z’ Houston, Texas) ìsch a àmerikànischer Jurischt un Politiker gsìì. Ar hàt zwaimol dr Bundesschtààt Texas ìm Represantàntahüss vu da Verainigta Schtààta vertratta: z’äärscht vu 1913 bis 1921 un drnooh vu 1933 bis 1937, jeedsmol fìr d’ Demokràtischa Pàrtäi. Dr Joe Eagle ìsch ànna 1870 z’ Tompkinsville ìm Kentucky-n-uff d’ Walt kumma. Ar ìsch ìn d’ äffentliga Schüala vu siinera Haimet gànga, un drnooh bis 1887 uffs Burritt College vu Spencer. Drnooh hàt’r uff Vernon ìm Norda vum Texas gwàndelt, wu-n-’r ìn Schüala gschàfft hàt. Bis 1893 ìsch’r Lehrer gsìì. Drzüa ìsch’r vu 1889 bis 1891 Schüalroot z’ Vernon gsìì, so wia Schüallaiter vu 1891 bis 1893. Ar hàt drnooh Racht gschtudiart un ìsch ànna 1893 àls Rachtsawalt züaglooh worra. Àls Ànwàlt hàt’r z’äärscht z’ Wichita Falls gschàfft. Ìn da Joohra 1894 un 1895 ìsch àui jurischtischer Vertratter vu dara Schtàdt gsìì. Ànna 1895 ìsch’r uff Houston gwàndelt, wu-n-’r witter Ànwàlt gsìì-n-ìsch. Bii da Kongrasswàhla vu 1896 un vu 1898 ìsch’r ärfolglooser Kàndidàt vu dr Populist Party-n-ìm 1. Wàhlkrais vum Texas gsìì. Bii da Kongrasswàhla vu 1912 hàt ma dr Eagle ìm 8.
Dr John Matthew Moore (* 18. Nowamber 1862 bii Richmond, Fort Bend County, Texas; † 3. Hornung 1940 àui doo) ìsch a àmerikànischer Politiker gsìì. Vu 1905 bis 1913 hàt’r dr Bundesschtààt Texas ìm Represantàntahüss vu da Verainigta Schtààta vertratta. Dr John Moore ìsch ànna 1862 bii Richmond ìm Fort Bend County-n-ìm Texas uff d’ Walt kumma, àls Suhn vum Dr. Matthew A. un vu dr Henrietta Moore geborena Huddlestone. Ar ìsch ìn d’ äffentliga Schüala vu siinera Haimet gànga, un schpeeter ìns Agricultural and Mechanical College z’ College Station. Drnooh hàt’r ìm Hàndel gschàfft, so wia-n-ìm Bànkasyschteem un ìn dr Làndwìrtschàft (vor àllem àls Vìehzìchter). Gliichzittig hàt’r àls Mìtglìed vu dr Demokràtischa Pàrtäi siina politischa Kàrriar ààgfànga. Vu 1896 bis 1898 ìsch’r Àbgoordneter gsìì-n-ìm Represantàntahüss vum Texas. Ìn da Joohra 1900 un 1916 ìsch’r Delegiarter ìn da jeewìlliga Demokràtischa Nàzionàlversàmmlunga gsìì. Üsserdam ìsch’r vu 1887 bis 1891 Schtààtssekretäär vum Texas gsìì. Nohdam àss ma-n-ànna 1905 dr Àbgoordnet John M. Pinckney ärmoordert hàt, hàt a Nàchwàhl ìm 8. Wàhlbezirk vum Texas schtàttgfunda, wu dr Moore àls sii Noohfolger ìns àmerikànischa Represantàntahüss z’ Washington, D.C. gwählt worra-n-ìsch. Dr Moore ìsch dräimol wìdergwählt worra, àlso ìsch’r bis’m 3. März 1913 ìm Kongrass
Dr Charles Keith Bell (* 18. Àwrìl 1853 z’ Chattanooga, Tennessee; † 21. Àwrìl 1913 z’ Fort Worth, Texas) ìsch a àmerikànischer Jurischt un Politiker gsìì. Vu 1893 bis 1897 hàt’r dr Bundesschtààt Texas ìm Represantàntahüss vu da Verainigta Schtààta vertratta. Dr Charles Bell ìsch ànna 1853 z’ Chattanooga-n-ìm Bundesschtààt Tennessee-n-uff d’ Walt kumma. Ar ìsch dr Nöövö vum Politiker Reese Bowen Brabson gsìì. Ar ìsch ìn d’ äffentliga Schüala vu siinera Haimet gànga, un schpeeter ìns Sewanee College. Ìm Joohr 1871 hàt’r uff Belton ìm Texas gwàndelt. Zwai Joohra schpeeter ìsch’r àwwer ìm Tennessee z’ruckkumma, fìr àn dr Üniwärsiteet vum Tennessee Racht schtudiara. Ànna 1874 hàt ma-n-ìhn àls Rachtsànwàlt züaglooh. Àls Ànwàlt hàt’r z’äärscht z’ Hamilton gschàfft. Ànna 1876 ìsch’r Bezirksschtààtsànwàlt ìm Hamilton County worra. Dàs Àmt hàt’r nochamol vu 1880 bis 1882 üssiawt. Gliichzittlig hàt’r siina politischa Kàrriar ààgfànga, àls Mìtglìed vu dr Demokràtischa Pàrtäi. Ìm Jüüli 1894 ìsch’r Delegiarter gsìì-n-ìn dr Demokràtischa Nàzionàlversàmmlung z’ Chicago gsìì, wu dr Grover Cleveland zum äärschta Mol àls Kàndidàt fìr d’ Presidàntschàft ärnännt worra-n-ìsch. Vu 1884 bis 1888 ìsch dr Bell Mìtglìed vum texanischa Senàt fìr dr 23. Wàhlbezirk gsìì. Drzüa ìsch’r vu 1888 bis 1890 Rìchter ìm 29. Bezirk vum
ff f1 D Samnaungruppe isch e Gebirgsgruppe in dr zäntrale Oschtalpe. Aadail hän Eschtrych mit dem Bundesland Tirol un d Schwyz mit em Kanton Graubünde. In dr Samnaungruppe het s verschideni großi Wintersportbiet, du Dail vu dr Gruppe fir dr Bärgturismus im Summer entwärte. Ainewäg het s in dr Gruppe allno greßeri urspringligi un ainsami Bärgbiet. In dr Gruppe het s e baar Dreidöuserder. E greßeri Verglätscherig wie in dr Nochbergruppe Silvretta het s nit. Dr Name vu dr Gruppe chunnt vum Schwyzer Ort Samnaun, wu im Dal vum Schergenbach, em ainzige bewohnte Dal innerhalb vu dr Gruppe, lyt. Im Norde bildet s Paznaun, s Dal vu dr Trisanna, un di unter Sanna d Gränze bis Landeck. Im Oschte un Sidoschte bildet dr Inn d Gränze. D Gränze im nerdlige Sytechamm vu dr Zäntralalpe (Rätikon–Silvretta–Samnaun) wird am Fimberpass bi dr Haidelbärger Hitte gsää, aim vu dr wenige guete Ibergäng vu däre Chette. D Oschtgränze isch s groß Chny vum Inn, wu do dur dr Zäntralalpechamm dtoßt, un ab dert d Nordgränze vu dr Gruppe bildet. No AVE isch d Samnaungruppe (Nr. 27) umgränzt dur d Linie: im Nordweschte s Paznauntal (d Trisanna) vu Ischgl bis Wiesberg zur Verwallgruppe (28) im
ff p1 D Adula-Gruppe isch no dr Landescharte vu dr Schwyz d Chette vu dr Puntone dei Fraciòn (3'202 m) bis zum Platteberg (3'041 m) in dr Adula-Alpe. Geologisch git die Gebirgsgruppe dr Name vu dr Aduladecke. No SOIUSA isch d Adula-Gruppe d Supergruppe 10.III B un bstoht us däne Bärggruppe: Gruppe Rhiiwaldhorn (B.3) Gruppe Güferhorn – Fanellhorn (B.4) Gruppe Zapporthorn – Groven (B.5) Gruppe Fraciòn – Torrone Alto (B.6) D Gruppe lyt an dr Gränze vu dr Schwyzer Kanten Tessin un Graubünde. Di wichtigschte Bärg sin Rhiiwaldhorn, Güferhorn un Fanellhorn. Adūla. In: Meyers Konversations-Lexikon. 4. Uflag. Bd. 1, Bibliographisches Institut, Leipzig 1885–1892, ‎ S. 134.
Dr Robert Quincy Lee (* 12. Janner 1869 bii Coldwater, Tate County, Mississippi; † 18. Àwrìl 1930 z’ Washington, D.C.) ìsch a àmerikànischer Politiker gsìì. Ìn da Joohra 1929 un 1930 hàt’r Bundesschtààt Texas ìm Represantàntahüss vu da Verainigta Schtààta vertratta. Dr Robert Quincy Lee-n-ìsch ànna 1869 ìm Tate County-n-ìm Bundesschtààt Mississippi-n-uff d’ Walt kumma. Ar ìsch z’äärscht ìn d’ äffentliga Schüala vu siinera Haimet gànga. Ìm Joohr 1891 hàt’r mìt siim Vàtter uff Caddo-n-ìm Texas gwàndelt. Ar ìsch ìn d’ äffentliga Schüala vu Fort Worth gànga un hàt a Schüalàbschluss vu dr Sekundàrschüal vu Fort Worth bikumma. Drnooh hàt’r z’ Caddo a Wààrahüss glaita, un ìsch àui doo Vìehzìchter gsìì. Drzüa hàt’r fìr a kurza Zitt s’ Poschtàmt vu Caddo glaita. Àb 1913 hàt’r z Cisco glabt, wu-n-’r Büüraräija bwìrtschàftet hàt un glichzittlig vu 1915 bis 1930 Presidànt vum Cisco Banking Company gsìì-n-ìsch. Ànna 1919 hàt’r d’ Cisco & Northeastern Railroad Co. grìnda un ìsch vu 1919 bis 1927 Presidànt vu dara Gsällschàft gsìì. Ìn da Joohra 1926 un 1927 ìsch’r Presidànt vum Hàndelskàmmer vum Wäschttexas gsìì. Züadam ìsch’r Mìtglìed vum Schüalroot vu Cisco gsìì. Ìn Politik ìsch dr Lee Mìtglìed vu dr Demokràtischa Pàrtäi gsìì. Bii da Kongrasswàhla
ff S Verwall isch e Gebirgsgruppe vu dr zäntrale Oschtalpe z Eschtrych. Si lyt in dr Bundesländer Vorarlberg un Tirol, zwische Bludaz un Landeck. Dr Tiroler Aadail isch nume wenig greßer wie dr Vorarlberger. S Verwall isch e Gebirg, wu fir dr durschnittli Bärgwanderer un Bärgstyger seliguet gaignet isch. Im Gegesatz zum Nochbergebirg Silvretta isch d Verwallgruppe nume wenig verglätscheret. E Netz vu Hechewäg macht mehdägigi Ture vu Hitte zue Hitte megli. Verschideni Gipfel, wu alli z Tirol stehn, rage iber d Dreidöuserdmetergränze ufe. Vyl vu dr Gipfel hän aigeni Forme. Vor allem dr Dail, wu z Vorarlberg lyt, zaichne si mit syne Naturschutzbiet dur e greßeri Urspringligkait un Ainsamkait uus. Dr Tiroler Dail het bishär kai Schutzstatus. Geologisch ghert d Gruppe zur oschtalpine Krischtallinzone, dr usserscht Nordweschtdail zue dr Nerdlige Chalchalpe. S Verwall gränzt im Nordweschte an s Lechquällegebirg, im Nordoschte an d Lechtaler Alpe, im Sidoschte an d Samnaungruppe, im Side an d Silvretta un im Weschte an s Rätikon. Im Norde bildet s Kloschtertal d Gränze vu Bludaz bis Stuben am Arlberg. Vu dert goht s iber dr Arlbergpass in s Stanzer Tal bis uf Wiesberg. Dert dräffe d Fliss Rosanna un Trisanna ufenander. D Gränze im